ทุลักทุเล นทท.ลุยน้ำขึ้นเรืออ่าวนาง บางคนล้มกระแทก
ผู้ประกอบการเรือท่องเที่ยวอ่าวนาง เรียกร้องฝ่ายที่เกี่ยวข้องสร้างท่าเรือเพิ่ม เนื่องจากที่มีอยู่แห่งเดียวไม่พอรองรับนักท่องเที่ยวและเรือที่มีกว่า 500 ลำ เผยสุดทุลักทุเล ต้องพากันลุยน้ำไปขึ้นเรือที่จอดลอยในทะเล ยิ่งหน้ามรสุมยิ่งลำบาก ,เมื่อวันที่ 19 พ.ค.58 ผู้สื่อข่าวรายงานว่า ขณะนี้นักท่องเที่ยวจำนวนมาก ที่มารอขึ้นเรือนำเที่ยวที่หน้าหาดอ่าวนาง อ.เมืองกระบี่ ต้องขึ้นเรือกันอย่างทุลักทุเล เนื่องจากช่วงนี้เข้าสู่หน้ามรสุม และมีคลื่นแรงตามชายฝั่ง ทำให้การขึ้นเรือโดยที่ไม่มีสะพานและทะเลมีคลื่นอยู่ตลอดเวลา เป็นไปด้วยความลำบาก นักท่องเที่ยวมีความเสี่ยง บางคนก็ล้มลงในน้ำ บางคนถูกเรือกระแทก,นายประสาน สะมาน สมาชิก อบต.หมู่ 2 ต.อ่าวนาง อ.เมืองกระบี่ ซึ่งเป็นเจ้าของธุรกิจเรือนำเที่ยว กล่าวว่า ปัญหาที่จอดเรือ และการไปขึ้นเรือ ส่งผลให้นักท่องเที่ยวเกิดความลำบาก แต่ผู้ประกอบการก็ไม่สามารถแก้ไขได้ เนื่องจากขณะนี้ท่าเรือในอ่าวนางมีเพียงแห่งเดียว คือที่อุทยานแห่งชาติหาดนพรัตน์ธารา-หมู่เกาะพีพี ไม่สามารถรองรับนักท่องเที่ยวและเรือที่มีจำนวนมากกว่า 500 ลำได้,นอกจากนี้ ยังไม่มีการจัดระบบคิว ทั้งที่ผู้ประกอบการได้เสียค่าใช้จ่าย ค่าธรรมเนียมต่างๆ อย่างครบถ้วน จึงอยากจะเรียกร้องให้ผู้เกี่ยวข้องไปจนถึงรัฐบาล หากต้องการส่งเสริมการท่องเที่ยว ก็ต้องสร้างสาธารณูปโภคพื้นฐานรองรับด้วย.
ผู้ประกอบการเรือท่องเที่ยวอ่าวนาง เรียกร้องฝ่ายที่เกี่ยวข้องสร้างท่าเรือเพิ่ม เนื่องจากที่มีอยู่แห่งเดียวไม่พอรองรับนักท่องเที่ยวและเรือที่มีกว่า500ลำ เผยสุดทุลักทุเล ต้องพากันลุยน้ำไปขึ้นเรือที่จอดลอยในทะเล ยิ่งหน้ามรสุมยิ่ง
ท่องเที่ยว,ท่าเรือ,อ่าวนาง,สร้างท่าเรือ,เรือท่องเที่ยว,กระบี่,ข่าว,ไทยรัฐออนไลน์,ข่าวสังคม,ข่าวภูมิภาค